text: Så er de her: Aberne med hanekam
  26 maj 2016 kl. 17.38
  Givskud Zoo har fået en ny attraktion, der torsdag blev lukket ud i den friske luft, for første gang.
  Tre nye aber er kommet til Givskud Zoo fra Indonesien. Torsdag blev den første af de såkaldte Sulawesi-makak-aber lukket ud fra karantæne.
  Den sorte, mellemstore abe er også kendt under navnet topbavian på grund af den meget karakteristiske hanekam.
  I første omgang er der kommet to hunner og en enkelt han, og med tiden er det planen at opbygge en stor flok. I naturen lever den på øen Sulawesi i Indonesien.
  Fra lørdag er alle tre aber klar til at tage imod gæster. De bor på øen overfor elefanternes anlæg.
  